This Is Misha..Live at DFP 2019

Konsert This Is Misha...Live at DFP 2019 atau This Is Misha merupakan konsert solo Misha Omar anjuran dewan seni persembahan bertaraf dunia Dewan Filharmonik Petronas yang terletak di Menara Berkembar Petronas, Kuala Lumpur. Ia dianjurkan pada 5 Ogos 2019 di Dewan Konsert yang dihadiri oleh 1,000 penonton. Konsert ini menyaksikan Misha menyanyikan rangkaian lagu-lagu popularnya di bawah kendalian pengarah muzik  Dato Ramli MS. Konsert ini merupakan persembahan solo pertama Misha di DFP, dan penampilan beliau kali kedua di pentas berkenaan setelah menjadi artis undangan dalam "Konsert Tafsiran Alam Ramli Sarip" pada 2010. 

Tiket konsert ini habis terjual dalam tempoh 18 jam setelah dilancarkan pada 1 Mei 2019 . Misha mengakui agak berdebar menantikan tarikh konsert, dan mula berlatih vokal bersama guru vokal Syafinaz Selamat menjelang tarikh berkenaan.

Aturcara Konsert
 Ucapan Pengenalan Misha Omar oleh Dato Ramli MS 
 "Cinta Adam dan Hawa" 
 "Sembunyi" 
 "Sampai Bila" 
 Rampailagu:- 
 "Pulangkan"
 "Ku Seru" 
 "Nafas Cahaya"
 "Dedebu Cinta"
 "Jawapanmu" 
 Rampailagu:- 
 "Semoga Abadi"
 "Riwayat Cinta"
 Ucapan Penutup
 "Bunga-bunga Cinta"
 Encore - "Bunga-bunga Cinta"

Ringkasan
Konsert solo Misha ini turut dihadiri ramai artis ternama seperti Sheila Majid dan suami pemuzik Acis, Ziana Zain dan Amelina yang memberikan respon yang sangat positif . Artis lain yang turut hadir adalah Fara Fauzana, Syafinaz Selamat, Ieda Moin, Rudy Imran, Marlia Musa dan keluarga Misha sendiri. Misha Omar Productions dan DFP turut membuat sesi bertemu peminat selepas konsert di mana peminat yang membeli cenderamata konsert berpeluang untuk merakam kenangan bersama Misha.

Rujukan

Konsert 2019
Misha Omar